زوال مغرب

زوال مغرب  ، مشہور جرمن مورخ اور فلسفی آسوالڈ اسپینگلر کی شہرہ آفاق کتاب Der Untergang des Abendlandes کا اردو ترجمہ ہے۔ یہ ترجمہ ڈاکٹر مظفر حسن ملک نے کیا اور اسے 1998ء میں مقتدرہ قومی زبان اور 2018ء میں نیشنل بک فاؤنڈیشن اسلام آباد نے شائع کیا ہے۔ اسپینگلر نے یہ کتاب پہلی جنگ عظیم سے پہلے ہی مکمل کر لی تھی مگر یہ دو جلدوں میں 1918 سے 1922 کے درمیان شائع ہوئی۔ اس کا انگریزی ترجمہ 1926ء اور 1928ء کے درمیان شائع ہوا جب پہلی جنگ عظیم ختم ہو رہی تھی۔ اس کتاب نے شائع ہوتے ہی مقبولیت حاصل کرنا شروع کر دی۔ اس وقت لوگ جنگ کے اثرات بھی دیکھ رہے تھے کچھ اس باعث بھی یہ کتاب اذہان پر اثر ڈالنے لگی۔ اس کی مقبولیت کا یہ عالم ہے کہ آج یہ اکثر زبانوں میں ترجمہ ہو چکی ہے۔ زوال مغرب میں سپینگلر نے مصریوں کی تہذیب کے زوال سے لے کر دور جدید تک کا جائزہ لیا ہے اور ان کے زوال کے اسباب بیان کیے ہیں۔ اگرچہ وہ اپنی یورپی تہذیب کو منفرد اور ممتاز قرار دیتا ہے لیکن اس کے انجام سے بھی لرزاں نظر آتا ہے۔ استدلال و براہین کی بجائے وہ اپنے تجزیات کی بنیاد، امثال و اعیان پر رکھتا ہے۔آسوالڈ اسپینگلر، دائرۃ المعارف بریٹانیکا

 حوالہ جات 

زمرہ:1918ء کی کتابیں
زمرہ:تہذیب سے متعلق کتابیں
زمرہ:1918ء کی غیر افسانوی کتب
زمرہ:نظریات تاریخ
زمرہ:ویکی ڈیٹا سے مختلف مختصر وضاحت
زمرہ:عالمی تاریخ پر کتابیں
زمرہ:تاریخی کتب
زمرہ:1922ء کے مضامین
زمرہ:سیاسی فلسفے پر کتابیں
زمرہ:مغربی ثقافت
زمرہ:بیسویں صدی کا ادب
زمرہ:جرمن-زبان کا ادب
زمرہ:فلسفیانہ ادب
زمرہ:فلسفے کی کتابیں